Aalborg Stiftstidende, 1842-08-13
Auction over Landeiendom. Tirsdagen den 20de September 1842, Formiddag Kl. 12, lader Eierinden af Gyllingnæses, Fru G. de St. Aubyn med Værge, efter foregaaende Aftale med vedkommende Auctionsdirecteur, ved en eneste Auction, som afholdes paa den sælgende Eiendom, saafremt nogenlunde antageligt Bud maatte finde Sted, til Bortsalg opbyde: Gaarden Gyllingnæss, beliggende i Gylling Sogn, Hads Herred, Aarhuus Amt, i den frugtbare Egn, omtrent 5 Miil fra Aarhuus, 3 Miil fra Skanderborg, 3 1/2 Miil fra Horsens. Gaarden staaer for Hartkorn, Ager og Eng efter den gamle Matrikul 17 Tdr. 6 Skpr. 3 Fdkr. 23, Album og Skovskyld 3 Tdr. 1 Fdkr. 2 Album, efter den nye derimod Ager og Eng 36 Tdr. 2 Fdkr. 3/4 Album og Skovskyld uforandret, og har et Areal af circa 1200 Tdr. Land, hvoraf circa 550 Tdr. er Agerland, 500 Tdr. Skov, Resten Eng, og efter det høikongelige Rentekammers Skrivelse af 3die Juli f. A. forventes Tilladelse til, paa særdeles billige og fordeelagtige Vilkaar at kunne rydde omtrent 210 1/2 Tdr. Land af Skoven, ligesom der og er givet Haab om af en Fideicommis-Capital at kunne erholde indestaaende mod første Prioritet i Eiendommen, 40,000 Rbd. rede Sølv. Jorderne ere i udmærket Stand, vel merglede, inddeelte i 11 ordinaire Kobler foruden 8 andre, og den aarlige Udsæd har været 35 Tdr. Hvede, 14 Tdr. Rug, 50 Tdr. Byg, 11 Tdr. Ærter, 140 Tdr. Havre, 154 Tdr. Land til Græsning samt 35 Tdr. Land med Raps, 20 do. med Roer, Kartofler og Grønfoder og 35 do. med Kløver. Der holdes 138 Qvæghoveder, 120 Faar og 24 Arbeidsheste, og Engen afgiver aarlig omtrent 250 Bønderlæs Engho og den aarlige Udviisning tilsalg har været 240 Favne Bøgetræ og 50 Favne Eeg. Gaardens Bygninger, der ere assuerede for 11,000 Rbd. Sølv, ere vel vedligeholdte, og afgive en smuk Bopæl, ligesom der og er en udmærket, i engelsk Smag anlagt Have, og desforuden hører hertil 6 Huse, assurerede for 1000 Rbd. Sølv, der beboes af 12 Familier, som forrette Arbeide ved Gaarden, hvilken sidste ligger tæt ved Horsens Fjord, særdeles fordeelagtig til Udskibning. Eiendommen er i forrige Aar til Prioritets Efterretning, vurderet for ialt 90,000 Rbd. Sølv og Besætning og Jnventarium samt den indavlede Sæd m.v. i Jyllands private Brandassurance-Forening assureret for circa 17,400 Rbd. Sølv. De aarlige Skatter beløber circa 220 Rbd., Tienderne beløber efter Accord circa 185 Rbd., Commune=Afgifterne circa 31 Rbd. Folkeløn iberegnet Gartnerløn circa 1350 Rbd. og Dagleier samt Accordarbeide circa 1100 Rbd. Eiendommen sælges med den indavlede Host og opraabes alternative enten med eller uden Besætning og Jnventarium m.v. og Conditionerne ere særdeles favorable for Kjøberen, idet han kun betaler alle de Skatter, Tiender, Commune=Afgifter og Assurance-Præmier m.v. som forfalder til Opkrævning med og efter 1ste Januar 1843 samt Renter af Kjøbesummen fra 1ste October d. A., og dernæst følger med i Kjøbet de for den indfriede 1/3 Bankhæftelse fra Nationalbanken cederede Obligationer til Beløb 215 Rbd. 50 s. rede Sølv samt 700 Rbd. rede Sølv i Nationalbank-Actier og hvorhos Kjøberen, forsaavidt han maatte være qvalificeret til at indtræde i Jyllands private Brandassurance-Forening for rørligt Gods, indtræder i alle Sælgerindens Rettigheder og navnlig overtager og nyder godt af det gjorte Jndskud. Fortiden indestaaer i Eiendommen circa 35,000 Rbd., hvorimod, som ovenberørt, forventes at kunne erholdes en samlet 1ste Prioritet af offentlige Midler af 40,000 Rbd. og iøvrigt afgjøres Kjøbesummen saaledes: at der ved Hammerslaget betales 5000 Rbd. rede Sølv og ved Tiltrædelsen, der efter Kjøberens Ønske kan skee strax eller til 1ste October, endvidere 5000 Rbd. rede Sølv, samt, hvis Besætning eller Jnventarium maatte følge med i Kjøbet, da ligeledes til samme Tid endvidere 5000 Rbd. rede Sølv, hvorimod Resten over de 40,000 Rbd. rede Sølv kan afgjøres ved Obligation, der clausuleres som for Umyndiges Midler, og efter Kjøberens Ønske kan lyde enten paa 1000 Rbd."s Afdrag i hver Termin eller uopsigelig i de første 10 Aar. Endelig er Kjøberen aldeles fri for alle mulige Auctionsomkostninger, saavelsom Stempletpapir til Skjødet og de ovennævnte 2de Obligationer, disses Tinglæsning og de dertil udfordrede Attester samt Vurderingsforretningens Afhjemling, 1/4 pCt. Afgift, Fattigpenge med hvad videre Omkostninger Kjøbets Berigtigelse, som i det seneste skeer 11te Juni Termin næste Aar, maatte medfore, og Kjøberen har saaledes alene at betale Kjøbesummen som ovenberørt med Renter &c. Det bemærkes, at kun denne ene Auction vil finde Sted, samt at Conditionerne og de nøiere Oplysninger, denne fortrinlige Eiendom betræffende, kunne erholdes saavel paa Gaarden selv, der forevises af Forvalter Wiegreffe, som hos Procurator Brendstrup i Aarhuus og Administratoren for Gyllingnæss, Cand. juris Harald Hornbech, Vimmelskaftet Nr. 17, i Kjøbenhavn, hvilken Sidstnævnte tillige foreviser de behørige Adkomstdocumenter, Korter &c. Endvidere vil et Exemplar af Conditionerne, Vurderingsforretning m.v. vorde henlagt til Eftersyn paa følgende Steder; i Aalborg hos Procurator Dannisøe, i Hobro hos Procurator Holm, i Holstebro hos Procurator Repsdorph. i Horsens hos Overkrigscommissair, Procurator Holst, i Randers hos Procurator Olsen, i i Veile hos Hospitalsforstander, Procurator Borch, i Odense hos Procurator C. H. Hansen, i Svendborg hos Procurator Wilhelm, i Holbek hos Fuldmægtig Rygaard, i Maribo hos Stiftsrevisor Hvid, i Flensborg hos Advocat F.G. Johansen, og desforuden paa Gjæstgiverstederne i Kallundborg, Korsør. Nyborg, Apenrade, Slesvig, Kiel, Altona og Holsteinischer Hoff i Hamborg.